**Príloha č. 1**

**Opis predmetu zákazky.**

**Požiadavky a podklady na vyhotovenie jednostupňového projektu stavby: „TT Dlhé Diely. Posun trolejového vedenia.“**

V rámci úpravy existujúcej trolejbusovej trate „TT Dlhé Diely“ požadujeme naprojektovať posun trolejového vedenia tak, aby poloha troleja voči jazdným pruhom zodpovedala aktuálnemu vodorovnému dopravnému značeniu v rozsahu trolejbusovej trate na ulici Hany Meličkovej od križovatky Hany Meličkovej s Janotovou ulicou pokračujúc ulicou Hany Meličkovej v smere na konečnú Kuklovská až po zastávku Hany Meličkovej v oboch smeroch jazdy. V rámci predmetného úseku trolejbusovej trate požadujeme vykonať aj statický výpočet pre túto novú polohu trolejového vedenia. Zároveň požadujeme aby bol posun navrhnutý so zreteľom na čo najväčšiu možnú úsporu, resp. minimalizáciu nákladov na požadovanú úpravu trolejového vedenia pri dodržaní všetkých všeobecných zásad bezpečnej prevádzky požadovanej správcom predmetnej trolejbusovej trate. V dotknutej oblasti požadujeme vykonať kompletné očistenie a ochranný náter trakčných, ale aj kombinovaných trakčných stožiarov (oceľových) v zmysle požiadaviek správcu PTZ. Taktiež by sme chceli aby sa v rámci stavby zlikvidovali trakčné stožiare, ktoré sa nebudú využívať.